PLINY: NATURAL HISTORY 



flos violae et odore et colore, bacae ut oleis, et 

 ipsae odoris iucundi, autumno nascentes, vere 

 decidentes, foliis numquam deciduis. harum minores 

 totas integit mare ; maximarum cacumina extant, 

 ad quae naves religantur, et cum recessit aestus, ad 

 radices. alias quoque arbores in alto ab isdem 

 accepimus eodem in mari visas, semper folia retinentis, 

 fructu earum lupino simili. 

 142 luba tradit circa Trogodytarum insulas fruticem in 

 alto vocari Isidis crinem, curalio similem sine foliis, 

 praecisum mutato colore in nigrum durescere, cum 

 cadat frangi ; itcm alium qui vocatur Chariton 

 blepharon, efficacem in amatoriis ; spatalia ex eo 

 facere et monilia feminas ; sentire eum se capi 

 durarique cornus modo et hebetare aciem ferri ; 

 quod si fefellerint insidiae in lapidem transfigurari. 



t82 



